O explozie s-a produs vineri dimineaţă, la Rafinăria Petromidia, iar autorităţile au activat Planul Roşu de Intervenţie. La faţa locului s-au deplasat şase maşini de pompieri şi trei ambulanţe SMURD.
Rafinăria se afla în revizie generală, care urma să se încheie la data de 26 aprilie.
Din primele informații rezultă că explozia s-a produs la o conductă de benzină, deflagrația fiind urmată de incendiu.
Până la acest moment, nu au fost raportate victime.
Douăzeci de persoane au fost evacuate, iar restul personalului s-a autoevacuat pe platforma de siguranță, a transmis ISU Dobrogea.
Explozii similare, în urma cărora s-au produs însă victime umane, s-au mai produs la Petromidia în 2023 și 2021.
Precizările companiei Rompetrol Rafinare
"În prezent, Rompetrol Rafinare desfăşoară revizia generală a rafinăriei Petromidia. Activităţile şi operaţiunile sunt oprite pentru lucrări de mentenanţă, recertificarea şi modernizarea a unităţilor de producţie.
Pe fondul acestora, în această dimineaţă, a avut loc o aprindere în instalaţia de Hidrofinare Benzină (HB). Aceasta a fost stinsă şi nu existe victime, situaţia fiind sub controlul forţelor de intervenţie, care în aceste momente răcesc instalaţia, conform procedurilor specifie", a transmis compania.
Forţele locale de pompieri au beneficiat de sprijinul celor de la ISU Dobrogea.
***